হ্যাপি আক্তার : বিএনপি নেতা তরিকুল ইসলামের মরদেহ আজ সোমবার সকালে নয়াপল্টনের কেন্দ্রীয় কার্যালয়ে নেওয়া হবে। সেখানে তাকে দলের পক্ষ থেকে শেষ শ্রদ্ধা জানানো হবে। সকাল ১০টায় নয়াপল্টনে তরিকুল ইসলামের প্রথম জানাজা অনুষ্ঠিত হবে। বেলা সোয়া ১১টায় তার মরদেহ নেওয়া হবে জাতীয় সংসদ ভবনে। দক্ষিণ প্লাজায় হবে দ্বিতীয় জানাজা। পরে মরদেহ হেলিকপ্টারে নেওয়া হবে জন্মস্থান যশোরে। যশোর ঈদগা মাঠে তৃতীয় জানাজা শেষে পারিবারিক কবরস্থানে তাকে দাফন করা হবে। বিএনপির প্রেস উইংয়ের সদস্য শায়রুল কবির খান এ তথ্য জানিয়েছেন।